
Nos Special 
Cuminda 
Crioyo 


Oké Take Away 


565-3232 


Gilbert “Gibi” 
Dirkz a bay 
sosega 


Accion policial ta sigui tocante 
ley di cacho 
54 PERSONA NO TA ATENTO CU 
LEY DI CACHO TA VIGENTE 


MINISTER ENDY CROES TA 
FELICITA SPORT VERENIGING 
BUBALI CU A CUMPLI 80 AÑA 
DI ANIVERSARIO 


Den area di High 
Rise: Pelea di grupo 
di hoben, a laga un 
hoben herida cu un 
kap na cabes 


Accidente banda 
di Chalo Burger 
un dama di edad 
resulta herida y auto 
a pega na candela 


SPORTS LABS ACREDITA 
PA FIFA A HACI 
EVALUACION RECIEN 
NA E TURF NOBO DI GPT 
STADION DAKOTA 


Minister Geoffrey Wever: 
Danki na 
organisadornan 
di E-Aruba 
Seminar 
pa un 
conferencia 
al caso e 
interesante! 

Recientemente, Aruba One 
Happy Island Lions Club 
a hasi un donacion di un 
smart TV na Fundacion 
Mente y Alma (M&A). 


E entrega di e TV a wordo 
hasi door di Presidente di 
Aruba One Happy Island 
Lions Club, Lion Carla 
Martinus na Director di 
Fundacion M&A cu ta Sr 


Michael Oduber. 


Fundashon 
Mente 
& 
Alma ta trahando pa yuda 
un doelgroep amplio di 
persona. 


Nan 
ta 
enfoca 
riba 
diferente 
areanan, 
manera educacion, salud, 
sostenibilidad y desaroyo 
comunitario. 
Nan 
a 
realisa hopi proyectonan 
den 
pasado, 
manera 
cursonan di capasitacion 
mental 
y 
tambe 
practico, 
esfuerzonan 
di 
sostenibilidad 
y 
conocemento 
tocante 
areanan 
financiero, 
nutricion 
y 
temanan 
manera balor y principio. 


E 
meta 
ta 
pa 
e 
participantenan 
di 
e 
diferente cursonan ricibi 
informacion y guia pa ta 
un mihor version di nan 
mes y yuda na un manera 
sostenibel di crea un mihor 
sociedad. 


Ta 
demostra 
cu 
na 
momento cu por duna curso 
of 
cualkier 
instruccion, 
y tin material grafico, 


e studiante ta asimila e 
informacion mihor y ta 
compronde mihor kiko e 
ta wordo splica. Cu e smart 
TV e fundacion aki por 
amplia su forma di duna 
curso y asina garantiza un 
product final mihor ainda. 


Exito ta Fundacion Mente 
& Alma cu nan programa. 


Donacion di un smart TV na Fundacion 
Mente & Alma 


Polis a bay intermedia pa homber no destrui auto di dama 
cu no kier bay fey cas na Alto Vista 


Diabierna anochi a drenta informe di un 
problema di pareha unda e homber ta 
menasa di destrui auto di e dama cu no 
kier bay for di e cas na Alto Vista, mesora 
a dirigi un patruya na e sitio. 


Na yegada di e patruya a bin compronde 
cu aki ta trata di un problema conosi 
caba. Polis a bolbe intermedia pa pas 
reina den e cas. 

Diasabra merdia a drenta 
e informe cu Gibi Dirksz a 
bay sosega. Esaki tabata 
un noticia cu a conmove su 
amistadnan. 


Gibi pa basta tempo a bini 
ta luchando pa su salud. 
El’a keda informa algun 
luna atras, cu ta algun luna 
di bida so a keda. Apesar 
di e noticia medico ey, el’a 
lucha y carga speransa di 
por recupera. 


Gibi tabata un tendencia 
riba facebook. E tabata un 
inspirador y motivador. Un 
persona humilde y amigo di 
tur hende. 


El’a hasi un caminata di Anker pa Anker 
na 2022 pa asina stimula canamento y pa 
yuda su salud. 


Forsa na tur su amigonan, na Rambo, su 
querida mama Maria, y su yiu y demas 
famia. Tambe na Parke Arikok. Cu Gibi 
sosega na pas. 


Gilbert “Gibi” Dirkz 
a bay sosega 


INFORMACION 
DI WEGA DI 1 
OKTOBER ‼️ 


Directiva di AVB ta informa cu despues di a haya 
confirmacion di parti di cuerpo arbitral, cu nan lo no 
duna acto di presencia awe na e weganan, pa motibo di 
e sucedido lamentabel di ayera unda un colega arbitro 
a wordo agredi violentamente. Consecuentemente , e 
weganan cu ta programa pa awe, diadomingo, 1 oktober ta 
keda cancela ta cu proximo aviso. 


Nos ta termina cu un saludos Deportivo. 
R.Bikker. 


Diasabra atardi a drenta 
informe di un accidente 
cu hende herida y e auto a 
pega na candela, mesora 
a 
dirigi 
tanto 
polis, 
ambulans 
como 
tambe 
bombero na e sitio. Na 
yegada di e patruyanan a 
bin compronde cu aki ta 
trata di un accidente unda 
un dama a bira malo tras 


di stuur y a bay dal den e 
otro vehiculo. 
Debi na e impacto un 
dama a resulta herida. 
Na yegada di e ambulans 
nan a atende e victima y 
a transporte pa hospital. 
Despues di e impacto e 
Audi A44724 a pega na 
candela e otro vehiculo ta 
e Honda Fit A75627. 


Accidente banda 
di Chalo Burger 
un dama di edad 
resulta herida y auto 
a pega na candela 


Diasabra madruga a drenta 
informe di un accidente 
basta fuerte na Pos Abao, 
mesora a dirigi un patruya 
na e sitio. 
Na yegada di e patruya 
a bin compronde cu un 
chauffeur 
mientras 
ta 
stuur a bay pasa man pa 
su celular y sin ripara e a 
sinti un impacto fuerte y 
a realisa cu ela accidenta 
riba un palo di lus y a bay 
para un poco mas aleu. 
Polis a puntra e chauffeur 
si e mester ambulans ela 
bisa cu aunke e tin poco 
dolor di lomba e no ta desea 
atencion di ambulans. 


Chauffeur a accidenta na Pos 
Abao pasobra e no a laga su 
celular abao! 

Motociclista a accidenta; y ta cay den un buraco 
di construccion memey di caminda 


Palm Beach - Diadomingo 
marduga den careda di 
2'or polis a bay cu urgencia 
altura di e gasoline station 
di Palm Beach, unda un 
brommer a accidenta. 


E accidente a sosode net 


unda cu tin e construccion 
andando 
pa 
pone 
tuberianan nobo. 


Manera 
sa 
e 
caminda 
ta cera cu heki unda e 
construccion ta tumando 
luga. Aki un brommer a 


pasa cu velocidad halto 
door di e heki dal contra un 
pidi lanta memey caminda 
y termina den locual nos 
bisa ta un gleuf memey di 
caminda. 


Eyden e la keda benta 
te ora Paramediconan a 
presenta y a papia cu ne 
pa mira kiko e ta sinti y 
si e mes por sali sin cu 
mester di usa por ehempel 
Brandweer. 


Despues di a haci'e varios 
pregunta, nan a yude sali y 
subi'e ariba e brancard. 
Di eynan e la wordo 
transporta pa Hospitaal. 


Un familiar/conoci a yega 
net momento cu e ta den 
e ambulance; pa asina 
haya sa situacion di e 
motociclista cu sigur lo 


no lubida e marduga di 
oktober 1 2023. 


Takelwagen a presenta pa 
a bay cu e brommer. 


Diasabra 
anochi 
a 
drenta 
informe di cu algun curasoleño 
huesped na un apartamento 
lo ta bringando cu otro na 
Koenoekoe Abao, mesora a 
dirigi patruya na e sitio. 


Na yegada di e patruya a bin 
compronde cu aki no tabata 
trata di pelea pero un discusion 
pero ya e asunto a keda aclaria. 


Polis a bay pa informe di algun curasoleño bringando 
cu otro na un apartamento na Koenoekoe Abao 

Accident den cual un persona a keda levemente herida y 
un otro deteni pa core auto bou influencia 


Sabana Liber: Diasabra 
algo prome cu 9'or di anochi 
a sosode un accidente entre 
un Chevrolet Avalanche 
y un Honda Fit, esaki a 


sosode riba e caminda di 
Sabana Liber, na altura di 
e T kruising pa bay Alto 
Vista. 
Road Service a yega prome 


na e sitio y despues di a 
analisa e situacion a pidi 
pa presencia di polis. 


Na yegada e agentenan 
policial a detene un di e 
chauffeurnan, pa motibo 
cu e tabata core auto 
bou 
influencia, 
tambe 
polis a pidi pa presencia 
di ambulance pa atende 
cu un persona cu tabata 
levemente herida. 


E paramediconan a trata e 
persona levemente herida 
na e sitio mes. 


Diasabra anochi despues di varios dia sin problema a 
drenta informe di un pelea entre grupo di hoben banda 
di Holiday Inn, mesora a dirigi patruyanan na e sitio. 
Na yegada di e patruya ya varios hoben a bay for di 
e sitio pero a bin haya un cu un kap na cabes y a pidi 
ambulans na e sitio. Na yegada di e ambulans nan a 
atende e victima pero mester transporte pa hospital. 
Polis a purba pa haya contacto cu e mayornan di e hoben 
pasobra ambulans lo hiba e hoben pa hospital. 


Hoben a core pa 
scapa su bida den 
un pelea unda a kap 
su cabes! 

MACUARIMA, 
ARUBA: 
Recientemente 
Cuerpo Policial Aruba conhuntamente cu 
Ministerio Publico di Aruba a organisa un 
seminario cu a hiba e tema di: Traha Hunto cu 
otro. 


Di e forma aki Cuerpo Policial Aruba y 
Ministerio Publico a conoce otro mas di cerca. 
E ta un seminario cu diferente departamento di 
recherche a topa cara cara cu e personal di OM 
pero tambe e fiscalnan y vice versa. E tabata 


un seminario cu ambos organisacion ta conoce 
otro mas di cerca pero tambe e trabou cu cada 
organisacion ta haci, e proceduranan, maneho 
pero tambe locual cu por drecha entre ambos 
organisacion. 


Altcomisario di Polis drs. Ramon Arnhem a 
habri e seminario sigui pa comisario Sr. Robert 
Candelaria cu ta hefe encarga cu recherche. 


E seminario awordo digiri pa coordinadornan 


di recherche y lider cu ta encabeza e team di 
recherche di Polis, trahadornan huridico y 
fiscal di Ministerio Publico. 


Esaki ta e comienso di e seminario aki y lo 
continua den november di e aña aki. 


Na final di dia personal di ambos organisacion a 
keda sumamente contento. Ambos organisacion 
por a combersa cu otro pero tambe sera conoci 
cu otro mas di cerca den otro esfera. 


KPA Y MINISTERIO PUBLICO A CONOCE 
OTRO MAS DI SERCA 


Cambia perspectiva 
tocante obesidad: 
Sa bo number y midi 
bo peso 

MACUARIMA, 
ARUBA: 
Accion contra personanan 
of 
doñonan 
di 
cacho 
neglisha, peligroso, cana 
los ariba caminda publico 
of otro tipo di infraccion 
den ley di cacho a continua! 


Durante e ultimo siman 
accion 
di 
control 
a 
tuma lugar den algun 
den districto di Noord 
como 
tambe 
distrcito 
di Oranjestad. A tuma 
nota di varios infraccion 
pero a logra atende cu 
un total di 54 persona of 
doñonan tocante diferente 
infraccion di ley di cacho. 


E personanan aki no a 
tuma precuacion suficiente 
pa asina e cacho por ta bon 
cuida. Bintiun persona a 
haya un multa mesora y 
trintidos (32) a haya un 
aviso. Mester tene bon 


cuenta cu e multanan ta 
halto y tin afecto riba bo 
cartera. E avisonan cu a ser 
duna ta pa e.o. cachonan 
neglisha y cachonan riba 
caminda publico. A resalta 
cu mayoría donñonan y of 
esnan responsabel pa cu e 
cacho no a wordo encontra 
na cas. 


A haci diferente control 
den bario nan di Noord 
manera: Roncado, Nuñe, 
Jaburibari, 
Kudawecha, 
Matadera, 
Sero 
Janchi, 
Sabana Liber, Boegoeroei, 
Tanki 
Flip, 
Bubali, 
Washington, Kurimiauw, 
Kamay, Palm Beach y 
Figaroastraat. 


Despues den e dianan 
siguiente a tene accion 
den 
e 
districto 
di 
Oranjestad y vecindario. 
A 
bishita 
e.o. 
Ponton, 
Playa 
Pabao, 
Madiki, 


Madiki 
Kavel, 
Bushiri, 
Caya 
Soeur 
Desideria, 
Caya 
Soeor 
Dionysia, 
Pos Abao, Cunucu Abao, 
Bubali, 
Washington, 
Caya 
Mazurka, 
Koyari, 
Gasparito, Caya Maguey, 
Brebastraat, 
San 
Barbola, Wacaka, Buena 
Vista, 
Gonzalitostraat, 


Barcadera, 
Balashi, 
P a r k i e t e n b o s , 
Blenchistraat y Balashi. 


E 
controlnan 
aki 
lo 
continua 
den 
e 
otro 
districtonan den e dianan 
cu ta sigui. Tene bon 
cuenta di esaki y tene bo 
cacho paden den bo cura. 


Duna bo cacho atencion y 
e cuido necesario pa bo no 
haya un multa. 


E multa ta halto y lo por 
tin consecuencia pa bo 
cartera. Polis ta constata 
cu hopi cacho no ta haya e 
cuido manera mester ta. 


Accion policial ta sigui tocante ley di cacho 
54 PERSONA NO TA ATENTO CU LEY DI CACHO TA VIGENTE 


Den area di High Rise: Pelea di grupo di hoben, a 
laga un hoben herida cu un kap na cabes 


Palm 
Beach: 
Diasabra 
algo despues di 9'or y mey 
presencia di polis a wordo 
pidi den area di Holiday 
Inn Hotel pa un pelea 
entre dos grupo di hoben. 
Pa motibonan desconoci 
e dos grupo nan aki lo a 
cuminsa agredi otro y un 


di e hobennan a ricibi un 
kap na su cabes y tabata 
sangrando. Na yegada di 
polis ya esnan cu tabata 
envolvi den e pelea a 
bandona e sitio. 
Un rato despues a bin topa 
cu e hoben herida hunto 
cu 
su 
amigonan 
sinta 


na e bushalte pariba di 
Radisson Blue. 
Dos patruya di polis a 
presenta eynan y a mira 
enberdad cu e hoben ta 
herida, 
mesora 
a 
pidi 
pa 
preseencia 
di 
un 
ambulance. 


E paramediconan despues 
di a trata e hoben na e sitio 
y dicidi di transporta e 
hoben pa hospital pa asina 
ricibi un trato medico mas 
avansa. 


Polis a tuma datos di e 
pelea y tambe a trata na 
contacta mayor di e hoben 
herida. 

Dia 
23 
di 
september 
2023, 
Sport 
Vereniging 
Bubali a celebra 80 aña 
di aniversario na Bubali 
Sport Club. Presidente di 
Parlamento mr. Edgard 
Vrolijk 
a 
representa 
Minister di Deporte Endy 
Croes den e ocasion aki y 
a entrega Sport Vereniging 
Bubali un Reconocemento 
di Excelencia den nomber 
di Gobierno di Aruba. 


Tambe 
presente 
na 
e 
celebracion 
aki 
tabata 
Presidente di Arubaanse 
Voetbal Bond (AVB) Sr. 
Randolf 
Lacle, 
kende 


tambe a hiba palabra. 
Durante 
e 
actividad 
ceremonial a entrega e 
prome Premio Max Wolff 
na 12 persona cu a forma 
parti di e directiva y/of a 
hunga pa e organisacion. 
Minister Endy Croes ta 
felicita Presidente Sr. Ryan 
Figaroa, directiva y henter 
e ekipo di Sport Vereniging 
Bubali cu nan 80 aña di 
aniversario y ta gradici 
nan pa tur e añanan di 
dedicacion den e deporte di 
futbol na Aruba. 4D Deseo- 
Disciplina-Dedicacion- 
Determinacion. 


MINISTER ENDY CROES TA FELICITA SPORT VERENIGING BUBALI 
CU A CUMPLI 80 AÑA DI ANIVERSARIO 
Danki pa aporta y engrandece e deporte di futbol di Aruba 

ORANJESTAD: 
Manera 
ta conoci, e stadion na 
Dakota ta den proceso di 
renobacion desde algun 
luna atras. Tin hopi trabou 
ta tumando luga na e 
stadion y ta trahando den 
ful swing pa por keda cla e 
aña aki. Algun siman atras, 
e compania profesional 
di Merca AstroTurf a 
bin Aruba pa a aloca e 
yerbe artificial nobo na 
Compleho 
Deportivo 
Guillermo 
Prospero 
Trinidad. 
AstroTurf 
a 
finalisa cu nan trabou y 
entrega 
Minister 
Endy 
Croes 
un 
certificacion 
cu garantia di ocho (8) 
aña pa e trabou cu nan 
a haci. Dialuna ultimo, e 
representantenan di Sports 


Labs staciona na Merca, un 
compania independiente, 
tabata na Aruba pa haci un 
evaluacion di e veld nobo. 
Minister President Evelyn 
Wever – Croes a representa 
Minister Endy Croes, na e 
ocasion aki, y a combersa 
cu e representantenan pa 
asina haya informacion 
di con e evaluacion ta 
bayendo. 
Sports 
Labs 
ta un compania cu su 
base ta na Irlanda y su 
headoffice na Scotland y 
tin 9 filial rond mundo, 
entre otro, na Louisiana 
North America kendenan 
ta 
haci 
"indepedent 
testing" pa federacion- y 
asociacionnan rond mundo 
manera FIFA y World 
Atletics riba e veldnan cu 


ta uza yerbanan artificial, 
Track and Field y demas 
ekipo. Unabes e resultado 
keda cla, Sports Labs ta 
traha 
un 
Performance 
Field Report hopi detaya 
y ta manda e report aki pa 
FIFA. FIFA su expertonan 
ta verifica e resultadonan 
obteni 
y 
ta 
compara 
esakinan cu e standard y 
exigencia cu FIFA ta rekeri 
y si e veld ta apto y ta 
cumpli cu e standardnan, 
FIFA ta bay over na traha 
un Certificacion di FIFA 
pa dicho veld. 


Esaki kiermen cu tur e 
weganan 
internacional 
y clasificatorio ta wordo 
permiti pa hunga riba 
dicho cancha. Tur e 
testnan 
necesario 
a 
wordo haci caba y cu tur 
cos ta mustra di ta bon 
y cu veld di Stadion GPT 
Dakota ta cumpli y ta 
“pass”! E resultadonan di 
e testnan di laboratorio, 
entre otro, ta indica si 
e yerbanan artificial ta 
apto pa e deportistanan 
por practica nan deporte 
sanamente contando cu 
e “safety” y exigencianan 
necesario. 
Pa 
Gabinete 
Wever-Croes II, deporte 
ta un prioridad halto riba 
nos lista y p’esey ta haci 
inversionnan necesario pa 
por tin facilidadnan cu ta 
cumpli cu e standardnan 
internacional. Nos ta hopi 
contento cu e resultado cu 
nos por a mira. 


Seleccion 
di 
Aruba 
ta 
hunga 14 di october na 
Aruba: 
Adicional, Minister Endy 
Croes 
ta 
confirma 
cu 
seleccion 
masculino 
di 
Aruba ta hunga su prome 
wega 
di 
CONCACAF 
Nations League bek na 
Aruba dia 14 di october 
proximo. 
Desde 
2016 
e stadion ta desaproba 
pa 
FIFA 
y 
tur 
nos 
seleccionnan 
mester 
a 
hunga pa 7 aña largo 


weganan 
clasificatorio 
pafo di nan pais, esta sea 
na Curaçao of na Florida. 
Seleccion di Aruba lo topa 
Virgin Islands dia 14 di 
october proximo na Aruba. 
Pa 
finalisa, 
Minister 
Endy Croes ta gradici 
tur stakeholder cu a haci 
e proyecto aki posibel 
alabes ta invita Pueblo di 
Aruba pa ban sostene nos 
seleccion dia 14 di october 
proximo. 


Minister Endy Croes: 


SPORTS LABS ACREDITA PA FIFA A HACI EVALUACION 
RECIEN NA E TURF NOBO DI GPT STADION DAKOTA 
Pronto Aruba tin un hoya di stadion certifica pa 
FIFA y pa World Athletics 

Pagina 17 
Diahuebs 6 2023 
Chauffeur di un Toyota Tercel sin documentonan 
valido, a dal frontal contra un Ford Lincoln 


Bubali: 
Diasabra 
den 
careda di 7'or y mey di 
anochi, presencia di po- 


lis a wordo pidi pa un ac- 
cidente na Bubali, riba e 
caminda di Bubali pa bay 


San Miguel, un poco pan- 
ort di e rotonde. Chauf- 
feur di un Toyota Tercel 


a subi caminda sin pone 
tino cu un Ford Lincoln 
tabata biniendo y a dal 
frontal contra esaki. E im- 
pacto tabata basta fuerte 
cu ambos auto a haya hopi 
daño material, No tabata 
tin herido, djis cu un di 


e chauﬀeurnan a sinti su 
brasa, pero no tabata nec- 
esario pa ricibi trato med- 
ico. 
Polis a duna chauﬀeur di e 
Tercel un boet pa core cu 
un auto sin ningun docu- 
mento valido. 

e chauﬀeurnan a sinti su 


Polis a duna chauﬀeur di e 


PALM BEACH – Carib- 
bean Poker Series 2023 a 
tuma luga na Hilton Aruba 
Caribbean Resort & Ca- 
sino, riba 21 di september 
te cu 1 di october. Despues 
di su añanan exitoso ante- 
rior, e torneo awor ta bek 
disfrutando di un hospi- 
talidad unico den Casino 
Aruba cu premionan cash 
na US$150,000 garantisa. 
E torneo ta inclui algun 
ronda di poker tras di 
otro cu un tropical meet & 
greet , pool-deck reception 
y anochi di premiacion. 


Mayoria di e accion di tor- 
neo durante di e dies di- 
anan aki a tuma lugar na 
Morris Lapidus Ballroom, 
Hilton Aruba Caribbean 
Resort & Casino, na unda 
mesanan di poker a keda 
organisa specialmente pa 
e participantenan. Mas 
live poker a sigui wordo 
hunga den e casino mes, 
den e Poker room. 


Cu 14 renchi y un evento 
sumamente 
anticipa, 
e 
Main Event Bracelet riba 
diadomingo, 
amantenan 


di poker a yega for di vari- 
os parti di mundo pa par- 
ticipa den un programa 
hopi atractivo. 


Poker competitivo, relaha- 
cion, y un dushi ambiente 
di isla presenta manera 
un oportunidad pa crea 
memorianan inolvidabel, 
demostra abilidadnan di 
poker, y experiencia e cal- 
or di Aruba manera nunca 
antes. 
Pa mas updates y infor- 
macion, por fabor bishita 
www.tcaruba.com/pag- 
es/caribbean-poker-se- 
ries-2023 


Poker Room na casino 
ta habri entre 3pm pa 
3am, 
ofreciendo 
4-8 
limit, 2-5 & 5-5 no limit, 
Texas Hold’em, Omaha & 
Tournaments. Live Table 
Games ta inclui Blackjack 
& Roulette, & Caribbean 
Stud Poker. 
Habri entre 11am pa 3am, 
dialuna pa diadomingo. 


Bo por aplica tambe pa 
miembresia di e casino 
GRATIS y ricibi bo mem- 


bership card pa asina col- 
ecta punto pa premionan y 
mas sorpresa. 


The Casino na Hilton 
Aruba Caribbean Resort 
&amp; Casino ta aﬁlia 
cu Liv Casino na Barcelo 
Aruba, 
bao gerencia di Island 
Gaming NV. 


Tocante 
Hilton 
Aruba 
Caribbean Resort & Ca- 
sino: Solo, biento, santo 
blanco, palmanan luhoso 
– ta yama bo un bon bini 
na nos escape tropical na 
Hilton Aruba Caribean 
Resort & Casino. Relaha 
bo mes, treat bo mes un 
tratamento na e beach- 
front spa, disfruta di un 
daiquiri bandi dos spar- 
kling pools, anto experi- 
encia un ﬁrst class dining. 
Hunga wega na mesanan 
di casino of siña scuba 
dive, sea bo ta aki pa e tor- 
neo, un boda, un vacacion 
cu famia, nos actividad- 
nan y tur loke nos tin pa 
ofrece den resort lo sigura 
bo haya un vacacion mem- 
orabel. 


The Casino Aruba na Hilton ta host 


Caribbean Poker Series 2023 

Pagina 19 
Diahuebs 6 2023 


Paramediconan a pidi presencia di polis, 


pa un caso sospechoso 


Sero Blanco - Diabierna 
anochi 
Paramediconan 
durante un asistencia a 
pidi presencia di polis. 


Tawata diabierna anochi 
laat cu dos ambulance a 
bay un incidente na un 


adres na Sero 
Blanco, unda cu un perso- 
na femenino lo a bira malo 
of tawata intoxica. 


Paramediconan no a con- 
ﬁ a e version cu nan a rici- 
bi di kiko a pasa e dama, 
y pa e motibo ey a pidi 


presencia 
di 
autoridad 
pa averigua mas leu kiko 
en realidad a sosode cu e 
dama. 


Chauffeur no ta esun cu a causa accident pero a 
ser deteni pa ta bao inﬂ uencia di alcohol 


Diabierna anochi a drenta informe di 
un accidente na e crusada Caya ing. Ro- 
land H. Lacle cu Van Leeuwenhoekstraat, 
mesora a dirigi un patruya na e sitio. Na 
yegada di e patruya a bin conpronde cu aki 
ta trata di un accidente unda cu e chauf- 
feur di un Toyota MarkX Zio biniendo di 
zuid no a para pa duna preferencia na e 
Nissan pick-up double cab cu tabata bini 
di pariba, nan a dal den otro y e pick-up a 
bay dal riba un palo di lus. Ora polis a bay 
atende cu e chauﬀ eur a nota cu esaki ta 
bao inﬂ uencia y ora a test e ela surpasa e 
limite y polis a detene. Afortunadamente 

ﬁ a e version cu nan a rici- 
pa averigua mas leu kiko 


ser deteni pa ta bao inﬂ uencia di alcohol 


un accidente na e crusada Caya ing. Ro- 


mesora a dirigi un patruya na e sitio. Na 
yegada di e patruya a bin conpronde cu aki 


Nissan pick-up double cab cu tabata bini 


atende cu e chauﬀ eur a nota cu esaki ta 
bao inﬂ uencia y ora a test e ela surpasa e 


Diabierna anochi a drenta 
informe di un bringamen- 
to cu tiramento di boter cu 
piedra na Sabana LIber, 
mesora a dirigi patruyan- 


an pa e sitio. 


Na yegada di e patruya a 
bin haya e pareha tur su- 
shi y pleitando cu otro, po- 


lis a drenta accion y sepa- 
ra nan for di otro. 


Ambos tabata mustra di 
ta bao inﬂuencia di un of 


otro substancia y nan ta- 
bata incontrolable. 


Polis a detene ambos y 
separadamente a hiba nan 


warda di Shaba unda ey- 
nan despues cu nan calma 
nan por splica polis kiko a 
pasa cu nan tabata bringa 
cu otro. 


Pareha bringando cu otro riba caya tirando 
boter cu piedra ambos a termina deteni 


Diasabra atardi laat a 
drenta 
informe 
di 
un 
problema familiar bay- 
endo for di man na Hooi- 
berg Kavel,mesora a dirigi 
patruyanan cu urgencia 
na e sitio. Na yegada di e 


patruya nan a compronde 
cu e yiu ya lo a bandona e 
sitio y a cana bay. Un rato 
despues a topa cu e yiu y 
a detene pa calm’e y bay 
papia cun’e cu e mester re- 
speta su mama. 


Problema familiar na 
Hooiberg Kavel, yiu a 
bira agresivo contra su 
mesun mama 


Diabierna anochi a drenta informe di 
cu tin un dama cu no ta reacciona na 
Sero Blanco, mesora a dirigi tanto polis 
como ambulans na e sitio. Na yegada 
di e patruya ya tabata tin 2 ambulans 
caba na e sitio y tabata cla pa hiba e 
dama pa hospital. Segun e personal di 
ambulans na polis e dama a logra re- 


acciona pero no manera mester ta y cu 
e lo ta intoxica cu algo. Na e sitio un 
persona a bisa cu ta alcohol ela bebe pa 
tur seguridad polis a avisa e investiga- 
dornan tecnico y forensyco pa saca afor 
kiko e dama lo a ingeri of mescla. Am- 
bos a hiba e dama pa hospital. 


2 Ambulans a bay na Sero Blanco 
pa un dama intoxica cu no tabata 
reacciona 

VALIDO TE DIALUNA 02 DI OCTOBER 2023, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIALMENTE 
NUBLA CU UN AWACERO PASAJERO 


TEMPERATURA MAXIMO 34 GRADO CELSIUS 
TEMPERATURA MINIMO 29 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 35 PA 44 GRADO CEL- 
SIUS 
UV INDEX: 12 


TEMPERATURANAN LO TA UN POCO MAS 
HALTO CU NORMAAL 
DEN PROXIMO 24 ORA. TA PIDI PUBLICO PA 
TUMA E 
PRECAUCIONAN NECESARIO PA EVITA COM- 
PLICACIONAN 
DI ESAKI. 
TROPICAL STORM PHILIPPE TA SITUA NA 290 
KM OOST 
DI GUADELOUPE Y TA MOVE WEST CU 11 KM/ 
ORA. 
BIENTONAN MAXIMO TA DI 85 KM/ORA. 


TROPICAL STORM RINA TA SITUA NA 1615 KM 
NOORDOOST 
DI ISLANAN ARIBA Y TA MOVE NOORDWEST CU 
24 KM/ORA. 
E BIENTUNAN MAXIMO TA DI 65 KM/ORA. 


POTENCIAL DI AWACERO PA PROXIMO 24 ORA: 
1 TE 3 MM; LOCALMENTE ESAKI POR TA DIFE- 
RENTE. 


REGISTRACION DI TEMPERATURA (GRADO 
CELSIUS) Y 
AWACERO (MM) DEN ULTIMO 24 ORA (8’AM PA 
8’AM): 


Polis a bay para pelea 


di 2 grupo di hoben- 
nan cu cuchiu na Eagle 
Beach 


Diabierna anochi a drenta in- 
forme di cu tin un pelea cu 
cuchiu entre 2 grupo di hoben- 
nan na Eagle Beach, mesora a 
dirigi patruyanan na e sitio. Na 
yegada di e patruya e hoben- 


nan a separa y a core bay den 
diferente direccion. Separada- 
mente polis a papia cu e hoben- 
nan aki pa nan comportacion 
dilanti nos unico pilar esta tur- 
ismo. 


Diabierna anochi a drenta 
informe di un accidente 
na e rotonde Balashi, me- 
sora a dirigi un patruya 
na e sitio. Na yegada di e 


patruya a bin compronde 
cu aki ta trata di un acci- 
dente unda cu e chauﬀeur 
di un pick-up no a duna 
preferencia na un Chevro- 


let Spark cu tabata riba e 
rotonde y nan a dal otro. 
Afortunadamente ningun 
hende a resulta pero como 
e chauﬀeur tabata burachi 


a pone supla y esaki a sur- 
pasa e limite permiti pa 
ley y mask’e cu e daño ta 
minimo polis ta hopi seve- 


ro den e control di core 
auto bao inﬂuencia pesey 
a detene. 


Polis a detene chauffeur burachi cu no a 
duna preferencia na rotonde Balashi 

Recientemente 
Minister 
di Asuntonan Economico, 
Geoﬀrey Wever, a atende 
di 6 edicion di E-Aruba 
Seminar. Durante e even- 
to a toca temanan al caso y 
interesante pa nos mundo 
moderno di comercio y en- 
trepreneurship, entre otro 
digitalisacion, mercadeo, 
y tecnologianan di Inteli- 
gencia Artiﬁcial (IA). 


Durante su discertacion, e 
mandatario a enfoka riba 
no solamente e riesgo pero 
mastanto e oportunidad- 
nan cu modernisacion ta 
trece cune. Desde Novem- 
ber 2022, e mundo a ser 
sacudi cu introduccion di 
tecnologia IA gratis. Chat- 
GPT den solamente 5 dia a 
surpasa 1 miyon usuario, 
y desde su inicio, awo tin 
varios diferente tipo di 
tecnologianan obtenibel. 
Ta importante pa ciu- 
dadanonan keda adapta y 
educa nan mes pa utilisa 
e tecnologianan di futuro 
na un su bentaha. 


Recientemente 
a 
inicia 
Arubaverse 2.0, un serie 
di tayernan educativo, or- 
ganisa pa Exprodesk, un 
unidad di DEACI, camin- 
da kier fomenta un ambi- 
ente empresarial innova- 
tivo y moderno pa e Aruba 
di futuro. E mandatario 
a subraya e papel crucial 
di tecnologia den futuro 
di comercio. “Avanse tec- 
nologico y procesonan di 


automaticion ya tin un 
impacto positivo den com- 
ercio, y den departamen- 
tonan 
gubernamental, 
agilisando procesonan y 
mehorando eﬁciencia”. 
Unidadnan 
Idea-Aruba, 
Exprodesk y Arina di De- 
partamento Asunto Eco- 
nomico (DEACI) tambe 
tabata presente cu un 
booth na E-Aruba Semi- 
nar pa brinda informa- 
cion na comerciantenan 
y entrepreneurs presente, 
entre otro riba con pa haci 
negoshi na Aruba, y tam- 


be cualkier update riba 
maneho economico di Go- 
bierno di Aruba. 


Minister Wever a extende 
un palabra di pabien y 
danki na e organisador- 
nan di E-Aruba Seminar, 


Sr. Diederik Kemmerling 
y Sr. Mark Benson-Denz, 
y henter nan ekipo, pa un 
conferencia 
sumamente 
interesante! 
Minister 
Wever a gradici tur per- 
sona cu a atende pa nan 
entusiasmo. 
Tambe 
un 


palabra di gradicimento 
na coleganan di Depar- 
tamento 
di 
Asuntonan 
Economico, 
entre 
otro 
unidadnan di Arina, Idea 
y Exprodesk, pa nan aten- 
dencia pa brinda informa- 
cion na comunidad. 


Minister Geoﬀrey Wever: 
Danki na organisadornan di E-Aruba Seminar 
pa un conferencia al caso e interesante! 

Diasabra madruga durante 
cu polis tabata atendiendo 
un accidente na Pos Abao a 
tende un sonido y a bira 
wak un otro accidente 
a sosode den cercania 
poco mas pabao. 
Mesora nan a cana bay 
check kiko a pasa. A bin 
resulta cu aki ta trata 
di un accidente entre 2 
auto unda e chauﬀ eur 
di e Toyota Yaris no a 
regula su velocidad ni 
a mantene distancia a 
bay dal tras di un ve- 
hiculo s.u.v. E impacto 
tabata fuerte y e chauf- 
feur di e Yaris a resulta 
herida kehando di dolor 
na su pecho. Na yegada 


di e ambulans nan a atende 
e victima y a transporte pa 
hospital. 


Na Pos Abao chauffeur no 
a regula su velocidad ni a 
mantene distancia a bay 
dal tras di un vehiculo 


World Health Orga- 
nization (WhO) den 
su ultimo guia riba 
consumo di sucu, ta 
bisa cu e consumo di 
sucu pa dia no mester 
pasa cinco porciendo 
di e calorianan diario 
di un persona. 
Esey ta mas of menos 
6 telep of 25 gram di 
sucu. E organisacion 
global di salud a anuncia su guia na 
2015 y eyden tabata tin hopi controver- 
sia riba su practicabilidad. 
Algun experto a considera e guia di 
WHO como estricto; algun ta bisa 10 
porciento di e calorianan diario di un 
persona, ta un proporcion mas realis- 
tico. 
Action on Sugar, un organisacion dedi- 
ca na investigacion riba sucu, a haya 
cu sucu ta wordo haya den un variedad 
amplio di cuminda manera cos dushi, 
bolo, buscuchi, juice y refresco y esaki- 
nan por ta dañino na salud si come nan 
den exceso. 
Mientras cu cuminda manera fruta 
y productonan lacteo por ta un bon 
fuente di vitamina, mineral y ﬁ bra; 
Cumindanan cu ta contene zero sucu 
(additivo) hopi biaha tin hopi poco of 
ningun beneﬁ cio nutricional. 
Cu e informacion aki, bo por imagina, 
con hopi sucu bo ta comiendo y con es- 
aki ta afectando bo. 
Aki tin algun señal cu bo ta comiendo 
demasiado hopi sucu: 


1. Aumento di peso 
Aumento di peso ta un di e señalnan 
mas obvio cu bo ta comiendo demasi- 
ado hopi sucu. Sucu cu ta transforma 
den glucos te un fuente mayor di ener- 
gia pa e curpa. 
Sin embargo, si esaki no wordo uza 
inmediatamente como energia, e por 
wordo warda den e curpa sea como vet 
den e barica, pia of den e higra, muscu- 
lonan. 


2. Gana di sucu 
Mas sucu bo come, mas gana bo ta haya 
di dje. "Mas gana ta mescos cu come 
mas sucu - e por bira un ciclo vicioso 
y adictivo," Brooke Alpert, M.S., R.D. 
autor di The Sugar Detox: Lose Weight, 
Feel Great and Look Years Younger, ta 
conta SELF. 


3. Acne 


Si, acne riba bo cara, nek y pecho, por ta 
e resultado di e sucu cu bo ta comiendo. 
Di auerdo cu Healthline, cumindanan 
di sucu rapidamente ta aumenta e sucu 
den sanger y nivelnan di insulina, cau- 
sando aumento di e secrecion androge- 
no, produccion di vet y inﬂ amacion, tur 
cu ta huna un rol den desaroyo di acne. 


4. Nivelnan abao di energia 
Glucose, manera menciona anterior- 
mente, ta esencial pa produccion di 
energia den e curpa; sinembargo, e ta 
importante pa mantene e nivelnan di 
sucu den sanger balansa. 
Esaki no ta pasa si bo come snacksnan 
yena cu sucu. Kico ta pasa ora den e 
caso cu tin peaks y lows. Siguiendo e 
consumo di sucu, e pancreas ta saca 
insulina pa yuda transferi glucose pa e 
celnan, niﬁ cando cu bo por experencia 
un rush di energia. 
Una bes cu e energia caba, bo por ex- 
perencia un dip den energia, mientras 
cu e curpa ta pidi pa mas sucu pa cum- 
insa cu e ciclo di nobo, segun Bazaar. 


5. Bo ta haya mas buraco den djente 
Ora cu bacteria ta come riba particu- 
lanan di cuminda entre e djentenan, ta 
produci acido, cu ta causa cu e djente 
por putri. 
Di acuerdo cu SELF, e scupi humano ta 
mantene un balansa saludabel di bacte- 
ria riba su mes, pero comiendo sucu, e 
por impacta e pH y ta destabilisa e eco- 
sistema natural. 


Esaki ta duna e bacteria e chens pa 
multiplica, cu ta hiba na e deterioro di 
e djentenan. 


5 Señal cu bo ta 


comiendo demasiado sucu 


